Hildigunnur í Meistaradeildina?
Hildigunnur Einarsdóttir, landsliðskona í handknattleik, á góða möguleika á að spila í Meistaradeild kvenna í vetur eftir að lið hennar, Leipzig frá Þýskalandi, vann öruggan sigur á Gomel frá Hvíta-Rússlandi, 29:18, í forkeppni á Spáni í dag.
Hildigunnur náði ekki að skora en lið hennar var yfir í hálfleik, 13:6, og komst í 22:12 um miðjan síðari hálfleik.
Leipzig leikur á morgun til úrslita gegn sigurvegaranum úr leik Hypo Niederösterreich frá Austurríki og Super Amara frá Spáni, sem nú stendur yfir. Sigurliðið á morgun fer í riðlakeppni Meistaradeildarinnar í vetur og mætir þar Vardar Skopje frá Makedóníu, Astrakhanochka frá Rússlandi og Cargo Hungaria frá Ungverjalandi.
Þegar er ljóst að ein íslensk landsliðskona leikur í Meistaradeildinni í vetur en Rut Jónsdóttir verður þar með sínu nýja liði í Danmörku, Midtjylland.
Þá getur Birna Berg Haraldsdóttir komist þangað með norska liðinu Glassverket sem spilar í forkeppni um helgina á heimavelli sínum í Drammen. Mótherjarnir eru frá Tyrklandi, Króatíu og Hollandi.
Hildigunnur Einarsdóttir, landsliðskona í handknattleik, á góða möguleika á að spila í Meistaradeild kvenna í vetur eftir að lið hennar, Leipzig frá Þýskalandi, vann öruggan sigur á Gomel frá Hvíta-Rússlandi, 29:18, í forkeppni á Spáni í dag.
Leipzig leikur á morgun til úrslita gegn sigurvegaranum úr leik Hypo Niederösterreich frá Austurríki og Super Amara frá Spáni, sem nú stendur yfir.
Sigurliðið á morgun fer í riðlakeppni Meistaradeildarinnar í vetur.